**Конспект за провеждане на изпит по**

международно публично право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Проф. д-р Ирена Илиева  Доц. д-р Гергана Гозанска |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 189 |

**II. Тематично съдържание на учебния курс**

1. Понятие за Международно публично право (МПП). Разграничаване от други отрасли на правото. Функции на МПП. Характерни особености на МПП. Основни принципи.
2. Развитие на МПП и на доктрината за МПП.
3. Източници на МПП. Понятие и видове. Проблеми на кодификацията на МПП.
4. Субекти на МПП-понятие и видове. Проблемът за правосубектността на нациите и народите, борещи се за национална независимост. Правосубектност на международните организации.
5. Възникване и изчезване на държавата като субект на МПП. Проблемите на признаването на държавите в съвременното МПП. Форми на признаване и правни последици от тях. Признаване и членуване в международни организации.
6. Правоприемството според МПП. Понятие и основания. Видове правоприемство.
7. Международноправна отговорност на държавата. Основание, форми и видове на международноправната отговорност на държавата. Методи и средства за реализиране на международната отговорност на държавата в съвременното МПП.
8. Международна наказателна отговорност на индивида. Методи и средства за реализиране на международната отговорност на индивида в съвременното МПП. Международни наказателни съдилища. Международна отговорност на международните организации.
9. Основни международноправни актове за правата на човека и тяхната защита. Международноправни форми на борбата срещу геноцида и расовата дискриминация.
10. Правата на жените като права на човека. Международноправна защита на лицата, принадлежащи към малцинства.
11. Същност и развитие на международното хуманитарно право. Хагски правила. Женевски конвенции от 1949 г.
12. Гражданство. Значението му в МПП. Придобиване, загубване и лишаване от гражданство. Режим на гражданството според българското право.
13. Правно положение на населението в МПП. Международна защита на лица без гражданство и бежанци.
14. Правно положение на чужденците и бежанците според българското право. Право на убежище, екстрадиция и експулсиране.
15. Международноправно значение на държавната територия. Съставни части. Териториално върховенство. Способи за придобиване и загубване на държавна територия. Държавни граници и техния правен режим.
16. Неутрализирани и безядрени зони. Международноправен режим на Арктика и Антарктика.
17. Правен режим на националните и погранични води и водни пътища. Международни реки-режим на корабоплаването и други видове използване на международните реки. Основни принципи на международното речно право. Белградска конвенция от 1948 г. за режима на корабоплаването по р. Дунав-обща характеристика.
18. Понятие за морско право. Вътрешни води и териториално море. Прилежаща зона.
19. Открито море. Свободи на откритото море. Забранени от МПП дейности в открито море.
20. Международноправен режим на проливите и каналите, използвани за международно корабоплаване. Режим на Черноморските проливи и по-важните проливи и канали.
21. Континентален шелф-правен режим и способи за определяне на неговите външни граници. Международноправен статут на морското дъно отвъд пределите на националната юрисдикция на държавите. Изключителна икономическа зона-понятие, правен режим.
22. Международноправен режим на въздушното пространство. Териториален суверенитет и въздушно пространство. Международни договори относно използването на въздушното пространство.
23. Международно космическо право. Правен режим на космическото пространство, Луната и другите небесни тела. По-важни международни договори.
24. Определение и същност на международните договори. Видове. Наименование. Правоспособност за сключване. Структура на международния договор.
25. Сключване на двустранни и многостранни международни договори. Правомощия за сключване съгласно Виенската конвенция за правото на договорите и българското право.
26. Съгласуване на волите по време на сключване на международния договор. Формална процедура по сключване на международния договор-техника на преговаряне, подписване.
27. Влизане на международния договор в сила. Способи за обвързване с международен договор. Подписване. Ратификация и конфирмация-същност и правно значение. Ратификацията според МПП и българското право. Присъединяване към международни договори.
28. Резерви към международните договори-същност, правна сила, видове. Тълкувателни декларации. Депозитар. Регистрация и публикуване на международните договори.
29. Действие на международните договори във времето, пространството и по отношение на страните по договора и трети страни, неучастващи в него. Тълкуване-видове и правна сила. Поправки и изменения.
30. Недействителност на международните договори-същност и основания. Прекратяване действието на международните договори-основания. Спиране на действието на международните договори.
31. Държавни органи за външни отношения-видове и класификация. Дипломатическо представителство-задачи, функции и състав.
32. Привилегии и имунитети на дипломатическите представители, представителства и техния персонал. Специални мисии-задачи, функции, привилегии и имунитети. Привилегии и имунитети на международните длъжностни лица.
33. Консулство. Понятие и развитие на консулския институт. Установяване и осъществяване на консулски отношения. Консулски патент и екзекватура. Правно положение на консулството, видове, задачи, привилегии и имунитети. Виенска конвенция за консулските отношения от 1963 г.-основни положения.
34. Обща характеристика на международните организации-възникване и историческо развитие. Понятие и видове. Основни функции и организационна структура на международните организации. Международни конгреси и конференции.
35. Организация на обединените нации. История, основни цели, основни принципи. Членство. Структура на ООН. Разпоредби относно изменение и ревизия на Устава.
36. Главни органи на ООН-функции и правомощия. ОС на ООН. Правна сила на актовете на Общото събрание. Функции и компетентност на Съвета за сигурност. Основни процедурни правила на Съвета за сигурност.
37. Икономическият и социален съвет на ООН-състав, структура, функции. Съвет за попечителство. Секретариат. Спомагателни органи. Кратка оценка на дейността на ООН и участието на Република България в нея.
38. Система на колективна сигурност и санкциите съгласно Устава на ООН. Регионални споразумения за сигурност- НАТО, Арабска лига, Африкански съюз, Организацията на американските държави.
39. Обща характеристика на специализираните организации от системата на ООН. Произход, функции, структура и правна природа. Взаимоотношенията им с ООН и другите международни организации. Особености на правния статут на Международната агенция за атомна енергия.
40. Мирни средства за уреждане на международните спорове-характеристика и видове. Мирни средства за уреждане на споровете съгласно Устава на ООН.
41. Обща характеристика на съдебните средства за разрешаване на международните спорове-арбитраж и постоянно международно правосъдие. Правна същност на международния арбитраж, видове компетентност, производство и правна сила на арбитражните решения.
42. Постоянно международно правосъдие. Статут на Международния съд при ООН-състав, компетентност и основни съдопроизводствени начала. Основания за подсъдност. Правна сила и изпълнения на решенията на Международния съд. Съвещателни мнения.

**III. Материали за самостоятелна подготовка**

Учебници:

1.Борисов, Орлин, Атанас Борисов. Международно публично право, С., 2020.

2.Борисов, Орлин, Илиева, Ирена, Драгиев, Александър, Универсални международни органи, Университетско издателство “Св. Кл. Охридски”, С., 2009.

3.Борисов, Орлин, Илиева, Ирена, Драгиев, Александър, Регионални международни органи, Университетско издателство „Св. Кл. Охридски”, С., 2012.

4.Видин, Благой, Международно публично право. Обща част, СОФИ-Р, 1999.

5.Видин, Благой, Международно публично право. Сиела, 2020.

6.Владимиров, Иван, Международно публично право, С., 2005.

7.Каменова, Цветана. Международно хуманитарно право, БАН- Институт за държавата и правото, С., 2011.

8.Каменова, Цветана, Друмева, Емилия, Илиева, Ирена. Европейско и национално антидискриминационно правно регулиране. Учебно помагало. Второ преработено издание, С., 2004.

Нормативни актове:

1.Борисов, Орлин. Сборник по международно публично право, С., 2001.

Монографии и студии:

1. Анастасов, Ангел. Основи на международната гражданска служба, ГорексПрес, С., 2007.

2. Гозанска, Гергана. България и юриспруденцията на Постоянния съд за международно правосъдие и Международния съд на ООН, Университетско издателство „П. Хилендарски“, Пловдив, 2019.

3. Драгиев, Александър, Юридсикцията на Международния съд на ООН, Юридически сборник, том VІІІ, Бургаски свободен университет, Юридически факултет, 1998.

4. Драгиев, Александър. Международно правораздаване, Нова звезда, С., 2020.

5. Драгиев, Алексансър, Додов, Атанас, Ковачева, Диана, Янков, Александър, Георгиев, Денчо, Ганев, Маргарит. Съвременното международно правораздаване. Международен арбитраж и международни съдебни институции, том І, Инстиут по международно право, Институт по европейско право, С., 2011.

6. Илиева, Ирена, Малцинствата на Балканите. Международноправна защита, С., 1994.

7. Илиева, Ирена. Правата на жените като права на човека и системата на ООН. Научни трудове на Института за правни науки, том ІІ (2005), БАН-ИПН, С., 2005.

8. Илиева, Ирена. Международноправни проблеми на борбата срещу международния тероризъм. ИК “Кронос”, С., 2005.

9. Илиева, Ирена. Регионални конвенции за борба срещу тероризма в Арабския свят и Африка. Научни трудове на Института за правни науки. Актуални правни проблеми. Том V (2008),БАН-ИПН, С., 2010, с.47 – 118.

10. Илиева, Ирена. Регионални конвенции за борба срещу тероризма, ИК “Кронос”, С., 2012.

11.Янков, Александър, Организация на Обединените нации. Правна същност и международен статус, С., 1965.

Статии:

1. Гозанска, Гергана. Разрушаването на културно наследство: военно престъпление по Римския статут (Делото Прокурорът срещу Ахмад Ал Факи Ал Махди на Международния наказателен съд)

Сборник с доклади от Международна научна конференция „Право и културни ценности“, Институт за държавата и правото, 2019 г., ISBN 978-954-9583-37-3, с. 395-411.

2.Драгиев, Александър. Прилагането на общите принципи на правото и съдебните решения в производството пред Международния съд на ООН. Трудове по международно право, том V, С., 2000, с. 92-112.

3.Илиева, Ирена. Стратегията на ЕС за Дунавския регион и международноправният режим на р. Дунав, Юбилеен сборник от Международната научна конференция „Право, управление и медии през ХХІ век” по случай 20-годишнината на Правно-историческия факултет на ЮЗУ „Н. Рилски”, том І, Благоевград, 2012, с. 341 – 348.

4.Илиева, Ирена, Новият защитен механизъм на Международния пакт за икономически, социални и културни права, 50 години Пловдивски университет, Сборник Правната наука. Традиции и актуалност, Научна конференция по случай петдесетата годишнина на ПУ ”П. Хилендарски” Пловдив, 30 септември – 1 октомври 2011 г., Университетско издателство „П. Хилендарски”, 2012, с. 515 – 523.

5.Илиева, Ирена, Разсъждения за съотношението между международното публично право и правото на ЕС, Studiaiuris, № 2/2014, <http://web.uni-plovdiv.bg/paunov/Stidia%20Iusris/broi%202%20-%202014/Irena%20Ilieva.pdf>

6.Илиева, Ирена, Gender mainstreaming в системата на ООН. Постигна ли се напредък в овластяването на жените за опазване на мира?, Сборник по проект SRP-A4/13 „Европейският съюз и Черноморският регион: предизвикателства и перспективи”, издание на Правно-историческия факултет на ЮЗУ „Неофит Рилски”, 2015.

7.Илиева, Ирена. Съотношение между принципите и нормите на съвременното международно публично право, Научни четения на тема „Правни норми и правни принципи“, Сборник доклади от научна конференция, организирана от катедра „Теория и история на държавата и правото“ и катедра „Наказателноправни науки“ на Юридическия факултет на СУ „Св. Кл. Охридски“, проведена в София на 15 май 2017 г., Университетско издателство „Св. Кл. Охридски“, С., 2017, с. 183 – 194.

8.Илиева, Ирена. Механизъм за вземане на външнополитическо решение. сп. Международни отношения, кн. 1/1995, с. 36-42.

9.Илиева, Ирена, Рамковата конвенция за защита на националните малцинства и нейният контролен механизъм, Правна мисъл, №3/2000.

10.Илиева, Ирена, Съветът по правата на човека като елемент от реформата на ООН, Юбилеен сборник 15 годшини Юридически факултет ПУ “П. Хилендарски”, Университетско издателство “П. Хилендарски”, 2007, с. 348 – 358.

11.Константинов, Емил, Съдържание и осъществяване на международната отговорност на държавата, сп. „Правна мисъл”, кн. 2/2009, с. 35 – 50.

12.Константинов, Емил. Отговорност за международно противоправно деяние на държавата, сп. „Правна мисъл”, кн. 2/2010, с. 72 – 97.

13.Мулешкова, Ирина. Отговорността на държавата в международното право, сп. Право без граници, бр. 3-4/2004, с. 56-68.

Гр. Пловдив, 2021 г.

**IV. Изпитване и оценяване**

**1. Текущо оценяване**

Текущото оценяване за студентите в редовно обучение се изразява в провеждането на два колоквиума. Единия се провежда с писмен тест. Вторият колоквиум се изразява в подготовка и защита на курсова работа. Не се допускат до изпит студенти, които не са участвали в двата колоквиума. Текущото оценяване за студентите в задочно обучение се изразява в провеждането на един колоквиум.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Писмен тест, обхващащ темите от конспекта.

**4. Критерии за оценяване**

За успешно полагане на изпита се изисква като минимум не по-малко от 50% плюс 1 верни отговора на теста. Крайното оценяване се извършва пропорционално на верните отговори.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.